Publication: Magyar Közlöny
Issue: MK-2011-61 (Year: 2011, Number: 61)
Era: contemporary
Section: 2011. évi LVIII. törvény
Paragraph Index: 723

3. bekezdés – További hozzájárulások Az Alap tevékenysége folytonosságának biztosítása érdekében a Kormányzó Tanács idõnként, az általa helyesnek tartott idõszakokban felülvizsgálja az Alap számára rendelkezésre álló erõforrások megfelelõségét. Az elsõ ilyen felülvizsgálat legkésõbb az Alap tevékenységének megkezdése után három évvel történik. Amennyiben azt a Kormányzó Tanács az ilyen felülvizsgálat eredményeként szükségesnek vagy kívánatosnak találja, felkérheti a Tagokat, hogy további hozzájárulásokat tegyenek az Alap forrásaihoz a jelen Cikk 5. bekezdésében foglaltakkal összhangban levõ feltételek és kikötések alapján. A jelen bekezdés alapján történõ döntéshozatal az összes szavazat kétharmados többségével történik.

Source: https://magyarkozlony.hu/hivatalos-lapok/b5b25d3a68deb7b953145b75fc78fd661e8fe3e5/dokumentumok/cb1df65c61be7c099fc51d10a8b7b17fd51d4e13/letoltes